**ตัวชี้วัดตามแผนแม่บทส่งเสริมคุณธรรมแห่งชาติ ฉบับที่ 1 (พ.ศ.2559 - 2564)**

**ด้าน การปฏิบัติตนตามหลักคำสอนของศาสนา**

| **พฤติกรรมเป็นที่ประจักษ์** | **กระบวนการ/กิจกรรมที่สนับสนุน** | **ผลสำเร็จเชิงประจักษ์** |
| --- | --- | --- |
| ประชาชนมีคุณธรรมซื่อสัตย์สุจริต สามารถวิเคราะห์ผิดชอบชั่วดี  ใช้ความรู้ความสามารถไปในทางที่ถูกต้อง และรู้ว่าสิ่งใดควรกระทำหรือไม่ควรกระทำได้ด้วยตนเอง | - ชุมชน/องค์กร ให้ความสำคัญและส่งเสริมการนำหลักธรรมของศาสนามาเป็นรากฐานเพื่อสร้างความรู้ความเข้าใจที่ถูกต้องในหลักคุณธรรมของแต่ละศาสนา อาทิ การจัดอบรมให้ความรู้ เข้าค่ายปฏิบัติธรรม และ ประชาสัมพันธ์เผยแพร่หลักธรรมที่จำเป็นในการดำรง ชีวิตและทำงาน ผ่านทางสื่อวิทยุและสื่อโซเชียลต่าง ๆ  - ผู้นำชุมชน/องค์กร และผู้นำของแต่ละศาสนา ประพฤติตนเป็นแบบอย่างที่ดี มีความรู้ความสามารถในเนื้อหาสาระหลักธรรมคำสอนและวิธีการปลูกฝังคุณธรรม  - จัดตั้งชมรมรักษาศีล 5 หรือชมรมส่งเสริมคุณธรรม ประจำชุมชน/องค์กร เพื่อรณรงค์ให้เกิดการปฏิบัติอย่างสม่ำเสมอ  - จัดกิจกรรมยกย่องหรือมอบรางวัลแก่ผู้ที่ปฏิบัติตัว ได้เป็นแบบอย่างที่ดี | ชุมชน/องค์กร ปราศจากการทุจริตคอรัปชัน ไม่มีการฉ้อโกง ยักยอก มีความยุติธรรม ส่งผลให้ ไม่มีข้อร้องเรียนเรื่องการทุจริต ทั้งจากภายในและภายนอก |
| ประชาชนยึดมั่นในการรักษาศีล 5 (หรือหลักคุณธรรมของแต่ละศาสนา ที่เป็นสากลว่าด้วยการทำความดี ละเว้นความชั่ว) ได้แก่ เว้นการฆ่าสัตว์ เว้นการลักทรัพย์ เว้นการประพฤติผิดในกาม เว้นการกล่าวเท็จ เว้นการ ดื่มของมึนเมาและยาเสพติด เป็นต้น | ชุมชน/องค์กร มีปัญหาลดลง ได้แก่ ปัญหาอาชญากรรม การทะเลาะวิวาท การลักขโมย การพนัน การดื่มสุรา หรือเสพสิ่งเสพติด เป็นต้น |
| ประชาชนมีความกตัญญูกตเวที  สำนึกในบุญคุณและดูแลตอบแทนคุณ ต่อบุพการีและผู้มีพระคุณ | ครัวเรือนมีสัมพันธภาพที่อบอุ่น และเข้มแข็ง ผู้สูงอายุได้รับการ ดูแลเอาใจใส่ |
| ประชาชนมีความเมตตา รู้จักให้อภัยเข้าอกเข้าใจผู้อื่น เอื้อเฟื้อ แบ่งปัน และเสียสละประโยชน์ส่วนตนเพื่อส่วนรวม | ชุมชน/องค์กร มีกิจกรรมปลูกฝังจิตสำนึกการเป็นผู้ให้ ลงพื้นที่สละเวลาและกำลังของตนเองอาสาทำกิจกรรม ช่วยเหลือสังคมหรือสิ่งแวดล้อม ได้แก่ ทำความสะอาด ศาสนสถาน บริจาคสิ่งของที่ไม่ใช้แล้วแก่ผู้ด้อยโอกาส ปลูกป่า เก็บขยะโดยรอบชุมชน/องค์กร รวมพลัง ทำกิจกรรมค่ายอาสาพัฒนาชุมชน เป็นต้น | ทุกคนเกิดความรักความผูกพันและความสามัคคี ดำรงชีวิตอยู่ร่วมกันภายในชุมชน/องค์กร รวมทั้งเครือข่ายโดยรอบได้อย่างมีความสุข |
| ประชาชนมีสติสัมปชัญญะและ รู้เท่าทันในสิ่งต่าง ๆ ใช้เหตุผลประกอบการตัดสินใจ และนำหลัก คำสอนทางศาสนามาใช้เป็นแนวทาง แก้ไขและจัดการกับปัญหาอุปสรรค | ชุมชน/องค์กร สนับสนุนให้มีกิจกรรมการพัฒนาจิตและสมอง โดยการฝึกสติและสมาธิเป็นประจําทุกวัน ด้วยการนั่งสมาธิวันละ 10 - 30 นาที | ชุมชน/องค์กรดำเนินโครงการ และกิจกรรมต่าง ๆ อย่างถูกต้องและมีประสิทธิภาพ |
| ประชาชนมีความศรัทธาและเข้าร่วมกิจกรรมทางศาสนาอย่างสม่ำเสมอ | ชุมชน/องค์กร ประสานงานจัดกิจกรรมร่วมกับวัด/ศาสนสถาน และเครือข่ายต่าง ๆ โดยใช้หลัก บ-ว-ร (บ้าน-วัด/ศาสนสถาน-โรงเรียน/ราชการ) รวมทั้งมีการประชาสัมพันธ์เชิญชวน เปิดโอกาสให้ประชาชนเข้าร่วมกิจกรรมอย่างต่อเนื่อง อาทิ ทำบุญตักบาตรในวันพระ สวดมนต์ ฟังธรรมเทศนา ปฏิบัติธรรมเจริญสมาธิ และประเพณีในวันสำคัญทางศาสนา เป็นต้น | สืบสานหลักคำสอนและประเพณี ทางศาสนาที่ดีงามให้คงอยู่ตลอดไป  เพื่อถ่ายทอดไปสู่คนรุ่นหลัง |

**ที่มา**

กระทรวงมหาดไทย, กรมการพัฒนาชุมชน. *คู่มือการจัดเก็บข้อมูลความจำเป็นพื้นฐาน ปี 2560 – 2564 (ตัวชี้วัดหมวดที่ 5 ค่านิยม).*

กรมการศาสนา. *คู่มือการขับเคลื่อนแผนแม่บทส่งเสริมคุณธรรมแห่งชาติ*.

กรมการศาสนา. *รายงานการวิจัย เรื่อง* *รูปแบบการส่งเสริมคุณธรรมแห่งชาติ*.

กระทรวงศึกษาธิการ, สำนักงานคณะกรรมการการศึกษาขั้นพื้นฐาน.   
 *การวัดและประเมินคุณลักษณะอันพึงประสงค์ตามหลักสูตรแกนกลางการศึกษาขั้นพื้นฐาน พุทธศักราช 2551*.

ศูนย์ส่งเสริมและพัฒนาพลังแผ่นดินเชิงคุณธรรม. *การสำรวจและสังเคราะห์ตัวบ่งชี้คุณธรรมจริยธรรม*.